సీతమ్మ వాకిట్లో సిరిమల్లె చెట్టు
సీతమ్మ వాకిట్లో సిరిమల్లె చెట్టు 2013 లో విడుదలైన ఒక తెలుగు సినిమా. ఈ చిత్రంలో ప్రముఖ తెలుగు సినీనటులు వెంకటేష్ మరియు మహేశ్ ‌బాబు ముఖ్య పాత్రలు పోషించారు. వీరితో పాటు ఇతర ముఖ్య పాత్రలలో సమంత, అంజలి, ప్రకాశ్ రాజ్ మరియు జయసుధ నటించారు. "శ్రీ వెంకటేశ్వర క్రియేషన్స్" పతాకంపై దిల్ రాజు ఈ చిత్రాన్ని నిర్మించారు. ఈ చిత్రం జనవరి11న విడుదలైనది.
చింతకాయల రవి
చింతకాయల రవి యోగి దర్శకత్వంలో 2008లో విడుదలైన సినిమా. వెంకటేష్, అనుష్క ఇందులో ప్రధాన పాత్ర ధారులు. లక్ష్మీ నరసింహ ప్రొడక్షన్స్ పతాకంపై నల్లమలపు శ్రీనివాస్ ఈ చిత్రాన్ని నిర్మించాడు.
చింతకాయల రవి (వెంకటేష్) సాఫ్టువేర్ ఇంజనీరు అవుదామని అమెరికా వెళ్ళి అది కుదరకపోవడంతో అక్కడే సైబర్ వేవ్ అనే బార్ లో పనిచేస్తుంటాడు. కానీ రవి అమ్మ శేషుమాంబ (లక్ష్మి) మాత్రం ఊళ్ళో వాళ్ళందరికీ తన కొడుకు గురించి గొప్పగా చెబుతుంటుంది. ఆమె తమ్ముడు (ఎం. ఎస్. నారాయణ)కు రవికి పెళ్ళి సంబంధాలు చూడమని చెబుతుంటుంది.